**Gweithgaredd 5 - Taflen Wybodaeth**

**Mathau o egni**

* Trydan
* Golau
* Gwres
* Mecanyddol

**Rhai mathau o egni nad wyt ti wedi meddwl amdanyn nhw efallai**

* Sain - po fwyaf swnllyd yw rhywbeth y mwyaf o egni sydd ganddo
* Cemegol - e.e. o’r bwyd rydyn ni'n ei fwyta neu mewn batrïau
* Mudiant - (fel mewn tyrbin)

Cwestiynau i dy helpu i ddeall pob math o egni:

* Sut ydyn ni’n defnyddio pob un ohonyn nhw?
* Sut ydyn ni'n eu gwastraffu?

Dyma rai ffeithiau am egni sy'n cael ei wastraffu i dy helpu i gychwyn arni.

* Mae egni gwres yn cael ei golli pan fyddwn ni’n defnyddio bwlb golau traddodiadol - yn wir, dim ond 10% ohono sy'n cael ei ddefnyddio fel egni golau, mae 90% ohono yn cael ei wastraffu mewn egni gwres!
* Mae egni gwres yn cael ei golli drwy do, waliau a ffenestri ein cartrefi - gall inswleiddio a gwydrau dwbl leihau faint o egni sy'n dianc.
* Gallwn ni hefyd leihau faint o egni gwres rydyn ni’n ei ddefnyddio drwy droi'r gwres yn is a gwisgo siwmper yn lle!

Wyt ti’n gallu meddwl am fwy o bethau?

Meddylia am ffyrdd y gallem arbed egni. Pa awgrymiadau wyt ti’n gallu meddwl amdanyn nhw? Dyma rai i dy helpu i ddechrau arni - sut y byddai modd i ti ddilyn y rhain gartref ac yn yr ysgol?

Efallai y gall y gwefannau hyn dy helpu i ddod o hyd i fwy fyth o ffeithiau ac awgrymiadau.

<https://www.uswitch.com/energy-saving/guides/free-energy-saving-tips/>

<http://bpes.bp.com/primary-resources/science/ages-7-to-9/electricity/saving-energy-resources/>

**Awgrymiadau i arbed egni**

* Gwylio’r teledu - mae diffodd cyfarpar trydanol yn y wal yn hytrach na’u gadael ar y golau coch yn arbed egni
* Dŵr - diffodd y tap wrth frwsio eich dannedd, defnyddio cawodydd yn hytrach na baddonau
* Coginio - mae’r popty yn defnyddio llawer o drydan. Gallwn ei ddefnyddio'n ddoeth drwy goginio mwy nag un peth ar yr un adeg.
* Golchi - hongian dillad gwlyb yn hytrach na’u rhoi yn y peiriant sychu dillad
* Trafnidiaeth - mynd ar y bws, neu well fyth, cerdded neu feicio i’r ysgol!
* Golau - defnyddio bylbiau golau arbed egni modern sy'n colli dim ond 25% o egni gwres.